31983D0653
L 371/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 20 декември 1983 година
за разпределение на възможностите за улов на херинга в Северно море от 1 януари 1984 година
(83/653/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 170/83 на Съвета от 25 януари 1983 г. относно създаването на система на Общността за опазване и управление на рибните ресурси (1) и по-специално член 4, параграф 1 и член 11 от него;
като взе предвид предложението на Комисията,
като има предвид, че попълването на запасите от херинга в Северно море позволява да се поднови уловът на този вид;
като има предвид, че за да могат рибарите да организират своята риболовна дейност на стабилна основа, следва да бъдат приети правила за разпределение на запасите от този вид риба, които да се базират на нейното развитие,
ПРИЕ НАСТОЯЩОТО РЕШЕНИЕ:
Член 1
Възможностите за улов на херинга в Северно море се разпределят съгласно таблицата, приложена към настоящото решение.
Член 2
Адресати на настоящото решение са държавите-членки.
Съставено в Брюксел на 20 декември 1983 година.